รายงานการประชุมกรรมการบริหารหลักสูตร สังกัดคณะสัตวแพทยศาสตร์

ครั้งที่ 3/2561 วันอังคารที่ 3 มิถุนายน 2561

ณ ห้องประชุมพยัคฆา ชั้น 5 อาคารพิเชฎฐ์ เหลืองทองคำ

-------------

ผู้มาประชุม

1. ผศ.น.สพ.ดร.ประวิทย์ บุตรอุดม ประธานกรรมการ
2. รศ.น.สพ.ดร.ชูชาติ กมลเลิศ กรรมการ
3. ผศ.น.สพ.ดร.พีระพล สุขอ้วน กรรมการ
4. ผศ.น.สพ.ดร.ไชยพัศร์ ธำรงยศวิทยากุล กรรมการ
5. ผศ.น.สพ.ดร.นฤพนธ์ คำพา กรรมการ
6. นางรัคณภรณ์ ใจไวย์ธนา กรรมการ
7. นางสาวณฐาภพ เสชัง กรรมการ
8. นางอ้อยทิพย์ สัพโส กรรมการ
9. นางสาวชนิดา ชาอินทร์ กรรมการและเลขานุการ

ผู้ร่วมประชุม

1. นางสมบัติ แสงพล

ผู้ไม่มาประชุม เนื่องจากติดภารกิจ

1. รศ.น.สพ.ดร.สมบูรณ์ แสงมณีเดช กรรมการ
2. รศ.น.สพ.ดร.ประพันธ์ศักดิ์ ฉวีราช กรรมการ

เริ่มประชุมเวลา 13.40 น.

ระเบียบวาระที่ 1 เรื่อง รับรองรายงานการประชุม

ประธานฯ กล่าวเปิดงาน และให้รับรองรายงานการประชุม ครั้งที่ 2/2561 วันศุกร์ที่ 1 มิถุนายน 2561 ดังนี้

มติ มีข้อแก้ไขรายงานการประชุม ดังนี้

- แก้ไข “เลขบรรทัด” ให้เรียงลำดับที่ 1 ทุกหน้า

- แก้ไขคำผิดหน้าที่ 2 จากคำว่า “คุม” แก้ไขเป็น “คุ้ม”

- แก้ไขตารางเกรดให้ตัวหนังสือเป็นขนาด 16

- ให้เพิ่มเติมมติที่ประชุมหน้าที่ 6 “ถ้านักศึกษาท่านใดประสงค์ที่จะขึ้นสอบเค้าโครงฯ หรือสอบวิทยานิพนธ์ ไม่จำเป็นต้องรายงานความก้าวหน้าในภาคการศึกษานั้นๆ”

- แก้ไขคำผิดหน้าที่ 8 “Telationship” แก้ไขเป็น “Relationship”

แล้วจึงรับรองรายงานการประชุมกรรมการบริหารฯ ครั้งที่ 2/2561 วันศุกร์ที่ 1 มิถุนายน 2561

วาระที่ 2 เรื่อง แจ้งเพื่อทราบ

 2.1 เรื่อง ขอยกเลิกเข้ารับการประเมินเพื่อรับรองมาตรฐาน TQR

 ประธานฯ แจ้งให้ที่ประชุมฯ รับทราบการขอยกเลิกเข้ารับการประเมินเพื่อรับรองมาตรฐาน TQR

 **มติ** รับทราบ

 2.2 เรื่อง แจ้งเพื่อทราบการรับนักศึกษาระดับปริญญาตรี ประจำปีการศึกษา 2561

 นางรัคณภรณ์ ใจไวย์ธนา ได้ให้ข้อมูลว่า การรับนักศึกษาระดับปริญญาตรี รอบ 1-3 มีนักศึกษาทั้งสิ้น จำนวน 38 คน แบ่งเป็น

 - รอบ 1 (Portfolio) จำนวน 3 คน

 - รอบ 2 (โควต้าภาคตะวันออกเฉียงเหนือ) จำนวน 11 คน

 - รอบ 3 (รับตรงร่วมกันทั่วประเทศ) จำนวน 24 คน

 - รอบที่ 4 (Admissions) จำนวน 35 คน จะทำการสอบสัมภาษณ์ในวันที่ 11 กรกฎาคม 2561

 - รอบที่ 5 (รับตรงอิสระ) จำนวน 24 คน จะเปิดรับสมัครในวันที่ 5 – 8 กรกฎาคม 2561

 **มติ** รับทราบ

**วาระที่ 3 เรื่อง สืบเนื่อง**

 3.1 เรื่อง ระบบ KKU Active Recruitment 2018

 ประธานฯ ให้นางสาวชนิดา ชาอินทร์ ให้ข้อมูลเกี่ยวกับ ระบบ KKU Active Recruitment 2018

ซึ่งมีนักศึกษาสมัครเข้าร่วมโครงการ จำนวน 3 คน เป็นนักศึกษาระดับปริญญาเอก จำนวน 2 คน และนักศึกษาปริญญาโท 1 คน และ ผศ.น.สพ.ดร.นฤพนธ์ คำพา ประธานหลักสูตรฯ ได้ให้ข้อมูลว่าจากที่ได้ประสานงานกับนักศึกษา จำนวน 1 ท่าน มีความสนใจทางด้านเฉพาะทางด้ายกายวิภาคศาสตร์ (รบกวนท่านประธานช่วยเพิ่มเติมข้อมูล) ซึ่งต้องประสานงานกับอาจารย์ผู้ที่มีความเชี่ยวชาญทางด้านดังกล่าว ก่อนแล้วจึงจะสัมภาษณ์นักศึกษาอย่างเป็นทางการอีกครั้ง ส่วนนักศึกษาระดับปริญญาเอกอีกคน อยู่ในช่วงขอเอกสารและด้านที่นักศึกษาสนใจ แล้วจะแจ้งให้ทราบอีกครั้ง และนักศึกษาระดับปริญญาโท จำนวน 1 คน ผศ.น.สพ.ดร.ไชยพัศร์ ธำรงยศวิทยากุล ประธานหลักสูตรฯ ได้ให้ข้อมูลว่าได้ประสานงานนักศึกษาไปทางอีเมล์แล้วในเบื้องต้น แต่ยังไม่มีการตอบกลับ ของนักศึกษา

 **มติ** ให้นางสาวชนิดา ชาอินทร์ รวบรวมอีเมล์ของอาจารย์ประจำหลักสูตร เพื่อส่งให้หลักสูตรดำเนินการเข้าสู่ระบบการคัดสรรอาจารย์ที่ปรึกษาที่มีความเชี่ยวชาญ ชำนาญ ประสบการณ์ มีคุณสมบัติตรงวัตถุประสงค์ของนักศึกษาในหลักสูตรต่อไป

 3.2 เรื่อง ประชาสัมพันธ์การรับสมัครนักศึกษาทุนผู้ช่วยสอน (TA) ประจำปีการศึกษา 2561

 ประธานฯ ให้นางสาวชนิดา ชาอินทร์ ให้ข้อมูลเกี่ยวกับการรับสมัครนักศึกษาทุนผู้ช่วยสอน (TA) ประจำปีการศึกษา 2561 นางสาวชนิดา ชาอินทร์ ได้ให้ข้อมูลว่า จากที่ได้ประชาสัมพันธ์ไปยังนักศึกษา และอาจารย์ที่ปรึกษา ที่มีนักศึกษาในความดูแล และมีคุณสมบัติตรงกับทุนผู้ช่วยสอน นั้น ได้มีนักศึกษา จำนวน 1 คน ที่สมัครเข้ารับทุนดังกล่าว คือ นางสาวรวิกานต์ อินทร์ช่วย นักศึกษาระดับปริญญาเอก ชั้นปีที่ 2 ซึ่งมีคุณสมบัติตรงกับทุนฯ

 มติ เห็นชอบให้ฝ่ายวิชาการดำเนินการส่งชื่อ นางสาวรวิกานต์ อินทร์ช่วย เข้ารับทุนดังกล่าวต่อไป

**วาระที่ 4 เรื่อง เสนอเพื่อพิจารณา**

 4.1 เรื่อง ติดตามการดำเนินการประกันคุณภาพหลักสูตร ปีการศึกษา 2560

ประธานฯ ให้หลักสูตรฯ ให้ข้อมูลการดำเนินการจัดทำประกันคุณภาพหลักสูตร ปีการศึกษา 2560 นั้น

 - ผศ.น.สพ.ดร. ไชยพัฒร์ ธำรงยศวิทยากุล ประธานหลักสูตรวิทยาศาสตรมหาบัณฑิต นานาชาติ แจ้งว่า ปัญหาและอุปสรรค์ของการเขียนเล่มประกันฯ คือส่วนที่เป็นกระบวนการรับเข้าศึกษา ซึ่งไม่เป็นระบบ จึงเสนอให้ฝ่ายวิเทศสัมพันธ์ และฝ่ายวิชาการช่วยจัดทำกำหนดการรับเข้ากรณีนักศึกษาต่างชาติ ให้เป็นระบบและกำหนดช่วงระยะเวลาของการรับที่ชัดเจน

 - นางสมบัติ แสงพล ให้ข้อมูลในส่วนของผลงานตีพิมพ์ของอาจารย์ประจำหลักสูตร ไม่มีผลงานวิชาการในรอบการรายงาน มคอ. 7 จึงขอให้ที่ประชุมฯ ช่วยพิจารณาต่อไป

 **มติ** เห็นชอบให้ฝ่ายวิเทศสัมพันธ์ และฝ่ายวิชาการช่วยจัดทำกำหนดการรับเข้ากรณีนักศึกษาต่างชาติ ให้เป็นระบบและกำหนดช่วงระยะเวลาของการรับที่ชัดเจน และให้หลักสูตรฯ ประสานงาน และขอข้อมูลเพิ่มเติมไปยังฝ่ายวิจัยและให้แจ้งเพื่อทราบในวาระการประชุมต่อไป

เลิกประชุมเวลา 15.00 น.

นางสาวชนิดา ชาอินทร์

ผู้บันทึกรายงานการประชุม

ผศ.น.สพ.ดร.ประวิทย์ บุตรอุดม

ประธานคณะกรรมการบริหารหลักสูตร

ตรวจทาน